《秋感》
宋代·叶茵

苹洲起壮风，秋事太匆匆。
节候一番别，心期几处同。
年沈苔晕碧，蟹断蓼托红。
有客愁无奈，人生总客中。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。